Boris Živković

Marketing and Customer marketing Manager HPC&Food, Unilever

» Sjajna škola i fenomenalni učenici koji su mi pomogli da bolje razumem mogućnosti PR-a. Mislim da će mi u mom poslu najviše pomoći predavanje o tehnikama merenja učinka PR kampanje pošto mi je ova tema bila do LSPR-a  poprilično neodredjena.«

Anamarija Matić

Menadžer za odnose s javnošću, JP Aerodrom »Nikola Tesla« Beograd

»Pohadjanje Londonske škole za odnose s javnošću puno mi je značilo za rad. Istovremeno, predavanja su bila korisna, informativna i zanimljiva.

Saznanja koja sam stekla na LSPR-u veoma su praktična i upotrebljiva za obavljanje posla menadžera za odnose s javnošću. Svim kolegama preporučila bih da se prijave”.

Svetlana Šuković

Saradnica za odnose s javnošću, Lukoil - Beopetrol

» LSPR pruža jedinstvenu mogućnost da se, ne izlazeći iz učionice, zaviri u stvarni svet odnosa s javnošću. Dinamična predavanja velike upotrebne vrednosti, plastični primeri, elokventnost i erudicija predavača, a što je najvažnije sposobnost da se iskustvo i znanje prenesu polaznicima – to je recept uspešno organizovane i vođene škole.

Vreme provedeno na LSPR programu mi je dalo nove ideje i novi ugao posmatranja. Sad, kada sam tu u podnožju planine, krećem u osvajanje. «

Aleksandra Stefanović

Savetnik za odnose s javnošću, Republička agencija za telekomunikacije

» Sistematizovana znanja i veštine koje pruža LSPR, obrazovanje stečeno na Elektrotehničkom fakultetu i prethodno iskustvo u struci predstavljaju odličnu kombinaciju u poslu koji obavljam.

Predavanja u školi su istovremeno zabavna i sadržajna, uz precizno definisane ciljeve i pravu meru interakcije sa polaznicima. Jedan od najvažnijih kvaliteta, koje škola pruža, je samopouzdanje u poslu koji nije uvek lak ni jednostavan. «

Ivana Munišić

PR, KK Vojvodina Srbijagas

»U Londonskoj školi za odnose s javnošću utvrdila sam i sistematizovala ono što sam do tada već znala, ali i naučila mnogo toga što svakodnevno primenjujem u svom radu. Zaista sam uživala u svakom predavanju, a poznanstva stečena tokom kursa prerastaju u dobre poslovne kontakte. Literaturu čuvam kao dobar podsetnik.«